**ІНФАРМАЦЫЙНЫ ЛІСТ**

**Міністэрства адукацыі Рэспублікі Беларусь**

**Установа адукацыі “Гомельскі дзяржаўны ўніверсітэт імя Францыска Скарыны”**

**Навукова-даследчы інстытут гісторыі і культуры ўсходнеславянскіх народаў**

**пры ГДУ імя Ф. Скарыны**

**25 лютага 2022 года**

**праводзяць**

Міжнародную навуковую канферэнцыю “Скарына і наш час”

**Праблемнае поле канферэнцыі:**

1. Эпоха і справы Скарыны.
2. Традыцыі Скарыны.
3. Нацыянальная мова ў гістарычна-культурным працэсе.
4. Праблемы сучаснай дыялекталогіі і лінгвагеаграфіі.
5. Вывучэнне розных узроўняў беларускай літаратурнай мовы.
6. Беларуская лексікаграфія.
7. Актуальныя пытанні анамастыкі.
8. Міжмоўная камунікацыя і моўныя кантакты.
9. Дыскусійныя пытанні этналінгвістыкі.
10. Мова і сродкі масавай камунікацыі.
11. Пераклад і інтэрпрэтацыя тэксту.
12. Стылістыка мастацкага слова.
13. Літаратуразнаўства.

Рабочыя мовы канферэнцыі: беларуская і іншыя славянскія.

Просім Вас даслаць заяўку на ўдзел у канферэнцыі і тэкст даклада на адрас Аргкамітэта да 20 лютага 2022 года.

Прадугледжаны завочны фармат правядзення канферэнцыі.

**Арганізацыйны ўнёсак** 10 бел. руб.

Удзельнікам зборнік будзе высылацца ў электронным выглядзе (у фармаце .pdf) на ўказаны імі адрас электроннай пошты пры паўторным запросе на адрас Аргкамітэта пасля канферэнцыі. **Рассылка праз паштовыя аддзяленні** Аргкамітэтам **не прадугледжана**.

**Патрабаванні да афармлення артыкулаў**

- абавязкова патрэбна УДК, набіраецца па леваму боку 14 кеглем;

- ініцыялы, прозвішча аўтара размяшчаюцца праз 1 інтэрвал пасля УДК па леваму боку без абзаца, набіраюцца курсівам, вялікімі літарамі, тлустым шрыфтам, 14 кеглем, прабел паміж ініцыяламі і прозвішчам;

- горад, месца працы размяшчаюцца пад ініцыяламі і прозвішчам аўтара, у дужках, набіраюцца курсівам, маленькімі літарамі, 14 кеглем;

- назва артыкула размяшчаецца праз 2 інтэрвалы пасля месца працы, па цэнтры, без абзаца, набіраецца вялікімі тлустымі літарамі 16 кеглем;

- пасля назвы артыкула падаецца анатацыя на той мове, што і сам тэкст, набіраецца з абзаца, 14 кеглем;

- праз 1 інтэрвал пасля анатацыі падаецца сам тэкст артыкула;

- выраўноўванне тэксту па шырыні старонкі;

- аб'ём артыкулаў - ад 5 старонак;

- палі: верхняе – 2 см., ніжняе – 2,5 см., злева – 3 см., зправа – 2 см.;

- шрыфт TNR, 15 кегль праз 1 інтэрвал;

- абзац 1,25 см.;

- спасылкі на літаратуру даюцца ў квадратных дужках;

- спіс выкарыстанай літаратуры і крыніц набіраецца праз 1 інтэрвал пасля асноўнага тэкста з абзаца 14 кеглем;

- пасля літаратуры праз 1 інтэрвал ідзе анатацыя на англійскай мове, 14 кеглем з абзаца;

- старонкі не нумараваць.

Матэрыялы, не прысвечаныя тэматыцы канферэнцыі і дасланыя пазней адзначанага тэрміну, разглядацца не будуць.

Адрас для карэспандэнцыі: Беларусь 246019, г.Гомель, вул.Савецкая, 108, кафедра беларускай мовы Тарасенка Марыі Віктараўне. Т. 51-21-46.

E-mail: кафедра беларускай мовы: belchair@gsu.by

Заяўка

на ўдзел у Міжнароднай навуковай канферэнцыі

“Скарына і наш час”

|  |  |
| --- | --- |
| Прозвішча, імя, імя па бацьку |  |
| Месца працы,службовы адрас |  |
| Навуковая ступень, званне, пасада |  |
| Кантактныя тэлефоны (служб., маб., хатні) |  |
| Назва даклада |  |
| Секцыя |  |
| Хатні адрас: |  |
| E-mail |  |
| Форма ўдзелу ў канферэнцыі (вочная/завочная) |  |
| Патрэба ў жыллі |  |

**Узор афармлення навуковага артыкула**

УДК 821.161.3'06-4

***І. А. БАЖОК***

*(г. Гомель, УА «Гомельскі дзяржаўны*

*ўніверсітэт імя Францыска Скарыны»)*

**АДМЕТНАСЦЬ АДЛЮСТРАВАННЯ ЛІТАРАТУРНЫХ ЭТНАВОБРАЗАЎ У СУЧАСНЫМ БЕЛАРУСКІМ ЭСЭ**

У артыкуле выяўляецца адметнасць адлюстравання літаратурных этнавобразаў “мова”, “беларус” у сучасным беларускім эсэ. Указваюцца прычыны, у сувязі з якімі аўтары даюць розныя характарыстыкі адзначаным паняццям. Сцвярджаецца думка аб тым, што выкарыстанне этнавобразаў і ўвядзенне іх непасрэдна ў сэнсавую дамінанту тэкстаў звязана ў першую чаргу з распрацоўкай праблемы нацыянальнага, якая з’яўляецца дамінуючай у сучаснай беларускай літаратуры.

Пры даследаванні нацыянальнага ў сучаснай беларускай літаратуры паўстае неабходнасць характарыстыкі ўвасобленых у ёй этнавобразаў, што з’яўляецца аб’ектам вывучэння літаратурнай імагалогіі. Мастацкі этнавобраз “канстатуе не толькі індывідуальныя рысы, але і этнічную (нацыянальную) ідэнтычнасць персанажаў, пейзажаў, гістарычнага мінулага, выяўляючы пэўныя іх прыкметы як тыповыя для адпаведнай краіны, характэрныя для цэлага народа” [1, с. 42].

**Спіс выкарыстанай літаратуры**

1 Будний, В. Порiвняльне лiтературознавство / В. Будний, М. Ільницкий. – Кіїв : Києво-Могилянська академія, 2008. – 432 с.

2 Мельнікава, А. Нацыянальная ідэнтычнасць праз прызму беларускай літаратуры 1910 – 1940-х гадоў / А. Мельнікава. – Трэці Міжнародны Кангрэс даследчыкаў Беларусі : працоўныя матэрыялы. Т. 3 (2014). – Kaunas, Lithuania: Vytautas Magnus University Press, 2014. – С. 487–490.

The article detects of peculiarity of reflections literary ethnic images “language”, “Belarus” in Belarusian modern essay. The reasons for which the authors give different characteristics of the mentioned concepts are indicated. It is argued that the use of ethnic images and their introduction directly into the semantic dominant of texts is primarily associated with the development of the national problem, which is dominant in modern Belarusian literature.